Рьоне Шар
Свободата

Превод от френски: Стефан Гечев, 1987

chitanka.info

Тя дойде по тази бяла ивица, която можеше да означава изходът на зората и свещникът на здрача.

Тя отмина сънните плажове, мина през изтърбушени планински върхове.

Свършиха вече отказите с подло лице, светостта на лъжата, алкохолът на палача.

Словото й не беше сляп таран, а тънко тъкано платно, на което бе записано диханието ми.

Със стъпка, колебаеща се само зад отсъствието, тя дойде, лебед върху раната, по тази бяла ивица.

(1938–1944)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.